proxectonos/corpus_dominio_legal_administrativo_tmp huggingface dataset:
ORDE do 27 de decembro de 2023 pola que se dispón o cesamento e o nomeamento de vogais do Consello Galego de Cooperación para o Desenvolvemento en representación dos axentes de cooperación.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 05/01/2024

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 89 da Lei 10/2021, do 9 de marzo, reguladora da acción exterior e da cooperación para o desenvolvemento, o Consello Galego de Cooperación para o Desenvolvemento é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (Congacode).
O punto terceiro do dito artigo 15 sinala que as persoas vogais do Congacode, excepto a persoa titular da vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular da consellería competente en materia de cooperación para o desenvolvemento, por proposta das entidades con representación nel, mediante orde publicada no
Diario Oficial de Galicia
, e desempeñarán os seus cargos por un período de catro anos.
Polo tanto, vista a proposta de nomeamento formulada polos órganos de goberno dos distintos axentes de cooperación con representación no Congacode e de acordo co disposto no número 3 do artigo 15 do Decreto 29/2017, do 9 de marzo, de cooperación para o desenvolvemento,
Artigo único
1. Cesar como vogais titulares e suplentes do Consello Galego de Cooperación para o Desenvolvemento en representación dos axentes de cooperación, agradecéndolles os servizos prestados, ás seguintes persoas:
Gema Filgueira Garrido.
2. Nomear como vogais do Consello Galego de Cooperación para o Desenvolvemento en representación das organizacións non gobernamentais para o desenvolvemento a:
Titulares:
Gema Filgueira Garrido.
Suplentes:
Lorena Seijo Sanmiguel.
3. Nomear como vogais do Consello Galego de Cooperación para o Desenvolvemento en representación do Fondo Galego de Cooperación e Solidariedade a:
Titulares:
Daniel Fernández Carril.
Suplentes:
4. Nomear como vogais do Consello Galego de Cooperación para o Desenvolvemento en representación da Federación Galega de Municipios e Provincias a:
Titulares:
Suplentes:
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de decembro de 2023
RESOLUCIÓN do 27 de decembro de 2023 pola que se dá publicidade á Resolución do 26 de decembro de 2023 pola que se encomenda a Xestión do Solo de Galicia-Xestur, S.A. a realización de traballos técnicos. Clave: GA/24/009.09 (AT/029/2023).
Axencia Galega de Infraestruturas — III. Outras disposicións — 08/01/2024

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 26 de decembro de 2023, da Axencia Galega de Infraestruturas, pola que se encomenda ao medio propio Xestión do Solo de Galicia-Xestur, S.A. a realización de traballos técnicos.
– Actividade: traballos de apoio técnico á Axencia Galega de Infraestruturas no desenvolvemento daquelas tarefas en que a experiencia acumulada por Xestur na execución de obras permita complementar o traballo do persoal da Axencia. En concreto, estas tarefas focalizaranse nos seguintes ámbitos: determinación e programación das actuacións derivadas dos diferentes instrumentos de planificación da Axencia Galega de Infraestruturas; elaboración de estudos, informes, proxectos, inspección, execución de actuacións e dirección de contratos competencia da Axencia Galega de Infraestruturas.
– Natureza e alcance da xestión encomendada: encomenda de xestión a medio propio, ao ter a empresa Xestión do Solo de Galicia-Xestur, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: doce (12) meses contados a partir do día 1 de xaneiro de 2024, prorrogable por doce (12) meses máis.
– Modalidade de financiamento: esta encomenda tramítase como expediente anticipado de gasto con cargo aos orzamentos da Axencia Galega de Infraestruturas para o ano 2024, aplicación orzamentaria 08.A1.512B.640.1.
– Orzamento: 66.966,30 €.
Santiago de Compostela, 27 de decembro de 2023
RESOLUCIÓN do 28 de decembro de 2023 pola que se dá publicidade aos convenios de colaboración subscritos no primeiro, segundo e terceiro cuadrimestres do ano 2023.
Instituto Galego do Consumo e da Competencia — III. Outras disposicións — 08/01/2024

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro, segundo e terceiro cuadrimestres do ano 2023, que se incorporan como anexo a esta resolución.
O que se fai público para xeral coñecemento.
Santiago de Compostela, 28 de decembro de 2023
RESOLUCIÓN do 29 de decembro de 2023 pola que se pola que se dá publicidade ao Acordo do 21 de decembro de 2023, do Consello Reitor da entidade pública empresarial Augas de Galicia, de nomeamento de xerente de Augas de Galicia.
Augas de Galicia — II. Autoridades e persoal — 05/01/2024

Logo de examinar o acordo adoptado polo Consello Reitor da entidade pública empresarial Augas de Galicia na súa reunión do 21 de decembro de 2023, relativo ao nomeamento de xerente de Augas de Galicia, e consonte o disposto na base novena da Resolución do 20 de outubro de 2023 pola que se convoca un posto de persoal directivo na entidade pública empresarial Augas de Galicia,
Dar publicidade ao Acordo do Consello Reitor da entidade pública empresarial Augas de Galicia, do 21 de decembro de 2023, de nomeamento dun posto de persoal directivo vacante na entidade pública empresarial Augas de Galicia, convocado pola Resolución do 20 de outubro de 2023 (
Diario Oficial de Galicia
núm. 207, do 31 de outubro).
A persoa nomeada para o desempeño do posto de traballo e as características deste recóllense no anexo desta resolución.
O vínculo formalizarase mediante contrato laboral de alta dirección, ao abeiro do previsto no Real decreto 1382/1985, do 1 de agosto, polo que se regula a relación laboral de carácter especial do persoal de alta dirección; no Decreto 119/2012, do 3 de maio, polo que se regulan as retribucións e percepcións económicas aplicables aos órganos de goberno ou dirección e ao persoal directivo das entidades do sector público autonómico, e na Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
O xerente estará suxeito ao réxime de incompatibilidades establecido na normativa estatal e da Comunidade Autónoma de Galicia respecto do persoal ao seu servizo.
A presente resolución producirá efectos a partir do día da súa publicación no
Diario Oficial de Galicia
.
Contra o acordo poderá interpoñerse ante o Consello Reitor de Augas de Galicia recurso potestativo de reposición, no prazo dun mes contado a partir do día seguinte ao da publicación desta resolución no
Diario Oficial de Galicia
. Alternativamente, poderá interpoñerse directamente ante o xulgado do contencioso-administrativo de Santiago de Compostela recurso contencioso-administrativo, no prazo de dous meses contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 29 de decembro de 2023
RESOLUCIÓN do 22 de decembro de 2023 pola que se acorda publicar a prórroga do orzamento para o exercicio do ano 2024.
Universidade da Coruña — III. Outras disposicións — 05/01/2024

De acordo co establecido na Lei orgánica do 2/2023, do 22 de marzo, do sistema universitario, nos estatutos da Universidade da Coruña aprobados mediante o Decreto 101/2004, do 13 de maio, e modificado polo Decreto 194/2007, do 11 de outubro, así como na normativa orzamentaria autonómica e estatal, a non aprobación do orzamento anual da Universidade antes do día 1 de xaneiro do ano correspondente suporá a prórroga automática do orzamento do ano anterior.
Tendo en conta que non se tramitou o orzamento para o ano 2024 e que o Consello Social, na súa reunión do 20 de decembro de 2023, foi informado de tal circunstancia, resolvo prorrogar o orzamento da Universidade da Coruña do exercicio 2023 ata a aprobación do orzamento para o ano 2024 e facelo público coa contía inicial no estado de ingresos e gastos de 184.394.158,26 € segundo o detalle achegado.
A Coruña, 22 de decembro de 2023
EXTRACTO da Orde do 15 de decembro de 2023 pola que se establecen as bases reguladoras das axudas para os investimentos en transformación e comercialización de produtos agrarios, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2024 (código de procedemento MR340A).
Consellería do Medio Rural — III. Outras disposicións — 05/01/2024

BDNS (Identif.): 737024.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán acollerse a estas axudas os empresarios individuais ou sociedades que sexan ou vaian ser titulares de instalacións obxecto da axuda dedicadas á transformación e/ou comercialización de produtos do anexo I do Tratado constitutivo da Comunidade Europea, e sobre as cales recaia a carga financeira dos investimentos e gastos que se consideren subvencionables.
Segundo.
Obxecto
Esta orde ten por obxecto establecer as bases reguladoras das axudas da Consellería do Medio Rural para os investimentos en transformación e comercialización de produtos agrarios, cofinanciadas polo Fondo Europeo Agrícola de Desenvolvemento Rural (Feader), e convocar as correspondentes ao exercicio orzamentario de 2024.
As axudas consistirán en subvencións, cuxa concesión se efectuará mediante concorrencia competitiva, así como en garantías para préstamos destinados a financiar os investimentos.
Terceiro.
Bases reguladoras
Orde do 15 de decembro de 2023 pola que se establecen as bases reguladoras das axudas para os investimentos en transformación e comercialización de produtos agrarios, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2024 (código de procedemento MR340A).
Cuarto.
Importe
Para a concesión das subvencións convocadas destinarase un crédito máximo total de 30.000.000 € dos orzamentos de 2024, 2025 e 2026.
As contribucións da Consellería do Medio Rural para custear as garantías dos préstamos financiaranse con cargo aos remanentes das contribucións efectuadas con anterioridade ao Instrumento financeiro de xestión centralizada Feader 2014-2020.
Estes importes poderanse incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes para esta convocatoria será dun mes, contado a partir do día seguinte ao da publicación desta orde. O prazo de presentación de solicitudes de préstamos garantidos desta convocatoria finalizará o día 29 de marzo de 2024.
Santiago de Compostela, 15 de decembro de 2023
RESOLUCIÓN do 27 de decembro de 2023, da Dirección Xeral de Patrimonio Natural, pola que se modifican os límites do couto de pesca de Traba, no río Sóñora.
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 05/01/2024

De conformidade co disposto no artigo 15.3 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), o Servizo Provincial de Patrimonio Natural da Coruña iniciou o expediente para a modificación dos límites do couto de pesca de Traba, no río Sóñora.
O expediente foi sometido a información pública mediante a Resolución do 15 de novembro de 2023 (DOG núm. 227, do 29 de novembro).
No expediente de modificación dos límites do couto de pesca de Traba, consta que o Consello Provincial de Pesca Continental da Coruña emitiu informe, en sesión do 23 de outubro de 2023, e elevouse ao Consello Galego de Pesca, en sesión do 10 de novembro de 2023.
O expediente de modificación dos límites do couto de Traba cumpre os requisitos establecidos na Lei 2/2021, do 8 de xaneiro, de pesca continental de Galicia, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e demais normativa de aplicación.
A Dirección Xeral de Patrimonio Natural é competente para resolver o expediente segundo o disposto na Lei 2/2021, do 8 de xaneiro, de pesca continental de Galicia, no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, e mais no Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda.
De conformidade co incluído na documentación do expediente, resolvo a modificación dos límites do couto de pesca de Traba, coas seguintes características:
Río: Sóñora.
Concellos: Lousame, Rois e Noia.
Límites:
– Límite superior: a ponte de Servia (Lousame; 517.432, 4.736.921).
– Límite inferior: muíños de Pedrachán (Noia; 509.594, 4.736.775).
Lonxitude: 12,7 km.
Contra esta resolución, que non finaliza a vía administrativa, poderá interpoñer un recurso de alzada ante a vicepresidenta segunda e conselleira de Medio Ambiente, Territorio e Vivenda, no prazo dun mes contado a partir do día seguinte ao da publicación desta resolución, de conformidade cos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 27 de decembro de 2023
EXTRACTO da Resolución do 22 de decembro de 2023 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o exercicio orzamentario 2024 (código de procedemento MR302A).
Axencia Galega da Calidade Alimentaria — III. Outras disposicións — 11/01/2024

BDNS (Identif.): 735430.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index)
Primeiro. Beneficiarias
Poderán ser beneficiarias destas axudas as agrupacións que, baixo calquera fórmula xurídica, reúnan a persoas produtoras (entendidas como tales as persoas titulares de explotacións agrarias ou de instalacións de transformación) que participen nun réxime de calidade susceptible de apoio pola submedida 3.10 do Programa de desenvolvemento rural para Galicia 2014-2020, para accións de promoción no mercado interior relacionadas con produtos cubertos por algún deses réximes.
Segundo. Obxecto
Esta resolución ten por obxecto establecer as bases reguladoras e efectuar a convocatoria para o ano 2024 das axudas que, en réxime de concorrencia competitiva, vai conceder a Axencia Galega da Calidade Alimentaria para actuacións de información e promoción dos produtos agroalimentarios galegos con calidade diferenciada no marco do Programa de desenvolvemento rural para Galicia 2014-2020.
Terceiro. Bases reguladoras
Resolución do 22 de decembro de 2023 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o exercicio orzamentario 2024 (código de procedemento MR302A).
Cuarto. Importe
Trátase de subvencións a fondo perdido que poden chegar ata o 70 % do gasto realizado. O orzamento total da convocatoria é de dous millóns cincocentos corenta e catro mil euros (2.544.000 €) para a anualidade 2024 e un millón de euros (1.000.000 €) para a anualidade 2025.
Quinto. Prazo de presentación de solicitudes
O prazo de presentación de solicitudes será de dous meses, que se contará a partir do día seguinte ao da publicación da resolución de convocatoria no
Diario Oficial de Galicia.
Santiago de Compostela, 22 de decembro de 2023
RESOLUCIÓN do 29 de decembro de 2023 pola que se anuncia a publicación do Informe de fiscalización dos controis básicos de ciberseguridade Deputación Provincial de Lugo, exercicio 2022, e do Informe de fiscalización dos criterios de adxudicación e da contratación menor das entidades instrumentais da Comunidade Autónoma galega.
Consello de Contas de Galicia — III. Outras disposicións — 09/01/2024

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, con datas do 19 e 28 de decembro de 2023, dos seguintes informes:
– Informe de fiscalización dos controis básicos de ciberseguridade Deputación Provincial de Lugo, exercicio 2022.
– Informe de fiscalización dos criterios de adxudicación e da contratación menor das entidades instrumentais da Comunidade Autónoma galega.
Ligazón para acceder ao texto completo do informe: https://www.ccontasgalicia.es/gl/menus-consello/fiscalizacion/informes
Santiago de Compostela, 29 de decembro de 2023
CORRECCIÓN DE ERROS. Resolución do 20 de decembro de 2023 pola que se actualizan os anexos VI e VII da Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
Axencia Tributaria de Galicia — III. Outras disposicións — 09/01/2024

Advertido erro na citada resolución, na versión en castelán, publicada no
Diario Oficial de Galicia
número 246, do 29 de decembro de 2023.
Faise a corrección na versión do DOG nese idioma. Tal corrección non procede no texto en galego.
RESOLUCIÓN do 28 de decembro de 2023 pola que se ordena a publicación da resolución da IV edición do Premio de Investigación Carlos G. Otero Díaz, acordada polo Pleno do Consello de Contas de Galicia, na súa Xuntanza do 28 de decembro de 2023.
Consello de Contas de Galicia — III. Outras disposicións — 09/01/2024

Por Acordo do Pleno do Consello de Contas de Galicia, do 23 de setembro de 2019, creouse o Premio Carlos G. Otero Díaz para promover a investigación en materias relacionadas coa prevención da corrupción nas administracións públicas e aprobáronse as súas bases reguladoras (DOG núm. 215, do 12 de novembro).
Polo Acordo do mesmo órgano, do 18 de maio de 2022, aprobouse a modificación das ditas bases reguladoras e convocouse o III Premio de Investigación Carlos G. Otero Díaz, designándose tamén o xurado (DOG núm. 110, do 9 de xuño).
Valorados os traballos presentados, o xurado emitiu as actas correspondentes ás reunións levadas a cabo o 22.11.2023, o 4.12.2023 e o 11.12.2023, elevando ao Pleno do Consello de Contas a súa proposta, o cal acordou por unanimidade, na súa xuntanza do 28 de decembro de 2023, declarar deserto o primeiro e segundo premios da edición correspondente a 2023.
En cumprimento do disposto na base 12 das bases reguladoras do Premio de Investigación Carlos G. Otero Díaz,
Ordenar a publicación do acordado polo Pleno do Consello de Contas de Galicia, na súa Xuntanza do 28 de decembro de 2023, referido á resolución da IV edición do Premio de Investigación Carlos G. Otero Díaz, de conformidade co contido reflexado no anexo a esta resolución.
Santiago de Compostela, 28 de decembro de 2023
Primeiro. Declarar deserto o primeiro e segundo premios da edición correspondente ao 2023 por non seren os traballos presentados, segundo o criterio do xurado, relevantes para acadar a finalidade da convocatoria no que se refire a novidade, orixinalidade e contido científico en materia de prevención da corrupción.
Segundo. Comunicar esta resolución aos autores dos traballos nos seus enderezos electrónicos, tras prestaren o seu consentimento expreso previsto para tal efecto no anexo I da convocatoria.
EXTRACTO da Orde do 20 de decembro de 2023 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo, e se convocan para o ano 2024 (código de procedemento MT809F).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 09/01/2024

BDNS (Identif.): 737518.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderanse acoller a estas axudas as persoas físicas ou xurídicas titulares de explotacións gandeiras do tipo de gando bovino, ovino, cabrún, porcino da raza celta, equino que figuren incluídas no Rexistro Xeral de Explotacións Gandeiras (Rega) de Galicia.
Segundo. Obxecto
Establecer as bases reguladoras dunha liña de axudas a favor das persoas titulares de explotacións gandeiras afectadas polos ataques de lobo, coa finalidade de fomentar a aplicación de medidas de protección, para o cal se incentiva a adquisición de elementos preventivos (valados fixos) dos danos que poida ocasionar esta especie, e realizar a súa convocatoria para o ano 2024 (procedemento MT809F).
Terceiro. Bases reguladoras e convocatoria
Orde do 20 de decembro de 2023 pola que se establecen as bases reguladoras das axudas aos custos derivados da instalación de valados fixos como medida de prevención dos danos que poida ocasionar o lobo, e se convocan para o ano 2024 (código de procedemento MT809F).
Cuarto. Contía
As axudas concedidas ao abeiro desta orde serán financiadas pola Vicepresidencia Segunda e Consellería de Medio Ambiente, Territorio e Vivenda cun importe total de cincocentos mil euros (500.000 €).
Subvencionarase a adquisición e instalación de valados fixos:
a) Valados fixos electrificados.
O importe máximo da axuda será de 3,5 € por metro lineal, ata un máximo de 1.750 € por valado, IVE excluído.
b) Valados fixos con malla gandeira ou cinexética metálica.
O importe máximo da axuda será de 4,5 € por metro lineal, ata un máximo de 4.500 € por valado, IVE excluído.
Quinto. Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación da orde no DOG.
Santiago de Compostela, 20 de decembro de 2023
RESOLUCIÓN do 29 de decembro de 2023 pola que se acorda publicar o orzamento para o exercicio 2024.
Universidade de Vigo — III. Outras disposicións — 09/01/2024

Aprobado o orzamento para o exercicio 2024 polo Consello de Goberno do 26 de decembro de 2023, e polo Consello Social da Universidade de Vigo, reunido o 28 de decembro de 2023, que figura no anexo desta resolución, remítese ao
Diario Oficial de Galicia
para a súa publicación.
Vigo, 29 de decembro de 2023
EXTRACTO da Orde do 28 de decembro de 2023 pola que se establecen as bases reguladoras das axudas para a promoción do emprego autónomo en Galicia, cofinanciadas pola Unión Europea no marco do Programa FSE+ Galicia 2021-2027 e se procede a súa convocatoria para o ano 2024 (código de procedemento TR341D).
Consellería de Promoción do Emprego e Igualdade — III. Outras disposicións — 09/01/2024

BDNS (Identif.): 737218.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Serán beneficiarias aquelas persoas que causen alta no réxime especial de autónomos ou en calquera outro réxime especial por conta propia da Seguridade Social ou en mutualidade de colexio profesional entre o 30 de setembro de 2023 e o 30 de setembro de 2024, ambos inclusive, como titulares ou cotitulares do negocio ou explotación.
Segundo. Obxecto
A finalidade deste programa é a concesión de 2 liñas de axuda económica a aquelas persoas desempregadas que pretendan desenvolver a súa actividade empresarial ou profesional en Galicia como traballadoras autónomas ou por conta propia, para facer fronte aos distintos gastos xerados no comezo e mantemento da súa actividade laboral.
Establécense 2 liñas de axudas:
a) Liña 1: unha axuda para o inicio da actividade económica e mantemento do emprego como persoa traballadora autónoma.
b) Liña 2: unha axuda para sufragar os gastos do mantemento da actividade por conta propia, equivalente a 12 meses da contía da cota reducida regulada no punto 1 do artigo 38.ter da Lei 20/2007, do 11 de xullo, do Estatuto do traballo autónomo.
Terceiro. Bases reguladoras
Orde do 28 de decembro de 2023 pola que se establecen as bases reguladoras das axudas para a promoción do emprego autónomo en Galicia, cofinanciadas pola Unión Europea no marco do Programa FSE+ Galicia 2021-2027 e se procede a súa convocatoria para o ano 2024 (código de procedemento TR341D).
Cuarto. Importe
Para a concesión destas axudas destínanse vinte e oito millons novecentos cincuenta e seis mil cincocentos euros (28.956.500 €).
Quinto. Prazo de presentación de solicitudes
O prazo de presentación de solicitudes de esta orde iniciaráse o día 16 de xaneiro de 2024 e finalizará o 29 de setembro de 2024.
Santiago de Compostela, 28 de decembro de 2023
EXTRACTO da Orde do 18 de decembro de 2023 pola que se establecen as bases reguladoras e se realiza a convocatoria das axudas ao alumnado das universidades públicas do Sistema universitario de Galicia para estadías noutros países co obxecto de coñecer a súa lingua durante o verán de 2024 (código de procedemento ED416A).
Consellería de Cultura, Educación, Formación Profesional e Universidades — III. Outras disposicións — 09/01/2024

BDNS (Identif.): 737600.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades públicas do Sistema universitario de Galicia.
Segundo. Obxecto
Convocar, en réxime de concorrencia competitiva, axudas para estadías noutros países co obxecto de coñecer a súa lingua durante o verán de 2024.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 228.000 euros.
A dotación económica asignada a cada persoa beneficiaria será de 1.200 euros para estadías realizadas en países de Europa e de 1.500 para estadías no resto do mundo.
Quinto. Prazo de presentación de solicitudes
Será desde o día seguinte ao da publicación desta convocatoria no Diario Oficial de Galicia ata o 15 de marzo de 2024.
Santiago de Compostela, 18 de decembro de 2023
RESOLUCIÓN do 11 de xaneiro de 2024 pola que se dá publicidade aos convenios de colaboración subscritos no terceiro cuadrimestre do ano 2023.
Instituto Galego da Vivenda e Solo — III. Outras disposicións — 18/01/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para lle dar cumprimento a esa obriga,
Artigo 1. Publicar a relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2023, que se incorpora como anexo a esta resolución.
Santiago de Compostela, 11 de xaneiro de 2024
RESOLUCIÓN do 10 de xaneiro de 2024 pola que se dá publicidade dos convenios de colaboración subscritos no terceiro cuadrimestre do ano 2023.
Axencia Instituto Enerxético de Galicia — III. Outras disposicións — 18/01/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de setembro a decembro do ano 2023, que se incorpora como anexo a esta resolución.
Santiago de Compostela, 10 de xaneiro de 2024
RESOLUCIÓN do 10 de xaneiro de 2024 pola que se fai público o acordo plenario polo que se designan os conselleiros integrantes da Sección de Estudos e Informes para o ano 2024.
Consello Consultivo de Galicia — III. Outras disposicións — 18/01/2024

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta Presidencia
Facer público o Acordo plenario do 10 de xaneiro de 2024, do Consello Consultivo de Galicia, polo que se designan os conselleiros integrantes da Sección de Estudos e Informes do Consello Consultivo para 2024, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu Regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 10 de xaneiro de 2024, acorda:
Primeiro. A designación do conselleiro electivo Ignacio de Loyola Aranguren Pérez e da conselleira electiva Nora Mª Martínez Yáñez como membros da Sección de Estudos e Informes para o ano 2024.
Segundo. Que, de acordo co número 2 do citado artigo 18, se publique este acordo no Diario Oficial de Galicia».
Santiago de Compostela, 10 de xaneiro de 2024
CORRECCIÓN DE ERROS. Resolución do 15 de decembro de 2023 pola que se establecen as bases reguladoras, en réxime de concorrencia competitiva, das subvencións para a escrita de guións audiovisuais e se convocan para o ano 2024 (código de procedemento CT404G).
Axencia Galega das Industrias Culturais — III. Outras disposicións — 12/01/2024

Advertido erros na citada resolución, publicada no
Diario Oficial de Galicia
número 245, do xoves 28 de decembro de 2023, procede facer a oportuna corrección:
Na páxina 70971, no artigo 3, punto 2, onde di:
«2. Esta convocatoria ten carácter anual e o importe total do crédito asignado terá a seguinte distribución:
Debe dicir:
«2. Esta convocatoria ten carácter anual e o importe total do crédito asignado terá a seguinte distribución:
EXTRACTO da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 12/01/2024

BDNS (Identif.): 738385.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro. Beneficiarias
Poderán ser beneficiarias destas axudas as entidades locais que no seu ámbito territorial correspondente presten o servizo de recollida e acollemento de animais e/ou a xestión de colonias felinas, por si mesmas ou asociadas, en réxime de xestión directa ou indirecta mediante a súa contratación con empresas privadas autorizadas para ese fin.
Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia, relativas á atención e coidado dos animais domésticos de compañía que estean nos centros de recollida autorizados e/ou formen parten de colonias felinas reguladas no artigo 26 da Lei 4/2017, do 3 de outubro, así como convocalas para o ano 2024 (código de procedemento MT811A), destinadas ás entidades locais.
Terceiro. Bases reguladoras e convocatoria
Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A).
Cuarto. Contía
O importe asignado é de douscentos trinta mil euros (230.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no Diario Oficial de Galicia ata o 13 de setembro de 2024.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que sexan efectivamente realizados no período comprendido entre o 1 de setembro de 2023 e o 31 de agosto de 2024.
Santiago de Compostela, 12 de decembro de 2023
EXTRACTO da Orde do 27 de decembro de 2023 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2024, de forma individual e mediante o sistema de xestión compartida (código de procedemento PR486A).
Vicepresidencia Primeira e Consellería de Presidencia, Xustiza e Deportes — III. Outras disposicións — 12/01/2024

BDNS (Identif.): 738173.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Que teñan menos de 30.000 habitantes, de acordo coas cifras oficiais do padrón municipal de habitantes, publicadas polo Instituto Galego de Estatística.
b) Ter remitido as contas do concello correspondentes ao exercicio orzamentario de 2022 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo.
Obxecto
Establecer as bases reguladoras e a convocatoria de subvencións para o ano 2024, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro.
Bases reguladoras
Orde do 27 de decembro de 2023 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2024, de forma individual e mediante o sistema de xestión compartida (código de procedemento PR486A).
Cuarto.
Importe
Para a concesión destas axudas destínase crédito por un importe total de tres millóns cincocentos mil euros (3.500.000,00 €).
Quinto.
Prazo de presentación de solicitudes
Un mes, contado a partir do día seguinte ao da publicación no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 27 de decembro de 2023
RESOLUCIÓN do 9 de xaneiro de 2024 pola que se publican os convenios de colaboración asinados por esta axencia no terceiro cuadrimestre de 2023.
Axencia Galega de Desenvolvemento Rural — III. Outras disposicións — 18/01/2024

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2023, que figuran no anexo.
Santiago de Compostela, 9 de xaneiro de 2024
ORDE do 31 de decembro de 2023 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 19 de xullo de 2023.
Consellería de Cultura, Educación, Formación Profesional e Universidades — III. Outras disposicións — 18/01/2024

Mediante a Orde do 19 de xullo de 2023 (DOG do 28 de agosto) regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2023.
O artigo 11 establece que a Consellería de Cultura, Educación, Formación Profesional e Universidades publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no Diario Oficial de Galicia.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2023 (prazo outubro), nos centros educativos colaboradores na xestión desta convocatoria de axudas e na Base de datos nacional de subvencións, segundo o previsto no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Cultura, Educación, Formación Profesional e Universidades no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2023
EXTRACTO da Orde do 16 de xaneiro de 2024 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, susceptibles de ser cofinanciadas pola Unión Europea no marco do programa Galicia Feder 2021-2027 (código de procedemento PR486D).
Vicepresidencia Primeira e Consellería de Presidencia, Xustiza e Deportes — III. Outras disposicións — 18/01/2024

BDNS (Identif.): 739709.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Poderán ser beneficiarios destas subvencións aqueles concellos de Galicia que reúnan os seguintes requisitos:
a) Ter unha poboación igual ou inferior a 30.000 habitantes, de acordo coas cifras oficiais do padrón municipal de habitantes publicadas polo Instituto Galego de Estatística
b) Ter remitida a conta xeral do concello correspondente ao exercicio orzamentario de 2022 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo.
Obxecto
O establecemento das bases reguladoras e a convocatoria de subvencións, de carácter plurianual e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, susceptibles de ser cofinanciadas no marco do Programa Galicia Feder 2021-2027.
Terceiro.
Bases reguladoras
Orde do 16 de xaneiro de 2024 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, para a realización de obras de eficiencia enerxética en edificios e infraestruturas vinculados á prestación de servizos municipais, destinadas a concellos de Galicia, susceptibles de ser cofinanciadas pola Unión Europea no marco do programa Galicia Feder 2021-2027 (código de procedemento PR486D).
Cuarto.
Importe
Para a concesión destas axudas destínase crédito ata un importe máximo de 5.333.334,00 €, coa seguinte distribución por anualidades:
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo remata o derradeiro día do mes.
Santiago de Compostela, 16 de xaneiro de 2024
CORRECCIÓN DE ERROS. Orde do 29 de decembro de 2023 pola que se publica o Acordo entre a Xunta de Galicia e as organizacións sindicais CC.OO. e UGT polo que se convoca o procedemento de acceso aos graos I e II do complemento de desempeño do posto de traballo para o persoal laboral.
Consellería de Facenda e Administración Pública — III. Outras disposicións — 18/01/2024

Advertido erro na dita orde, publicada no
Diario Oficial de Galicia
número 5, do 8 de xaneiro de 2024, cómpre realizar as seguintes correccións:
Na páxina 1005, na disposición derradeira, onde di: «O presente acordo entrará en vigor o día seguinte ao da súa publicación no
Diario Oficial de Galicia
», debe dicir: «O presente acordo entrará en vigor o mesmo día da súa publicación no
Diario Oficial de Galicia
».
CORRECCIÓN DE ERROS. Orde do 29 de decembro de 2023 pola que se publica o Acordo entre a Xunta de Galicia e as organizacións sindicais CSIF, CC.OO. e UGT polo que se convoca o procedemento de acceso aos graos I e II do sistema transitorio extraordinario de recoñecemento da progresión na carreira administrativa prevista na disposición transitoria oitava da Lei 2/2015, do 29 de abril, do emprego público de Galicia, para o persoal funcionario.
Consellería de Facenda e Administración Pública — III. Outras disposicións — 18/01/2024

Advertido erro na dita orde, publicada no
Diario Oficial de Galicia
número 5, do 8 de xaneiro de 2024, cómpre realizar as seguintes correccións:
Na páxina 1024, na disposición derradeira, onde di: «O presente acordo entrará en vigor o día seguinte ao da súa publicación no
Diario Oficial de Galicia
», debe dicir: « O presente acordo entrará en vigor o mesmo día da súa publicación no
Diario Oficial de Galicia
».
DECRETO 9/2024, do 15 de xaneiro, polo que se dispón que cese Silvestre José Balseiros Guinarte como director xeral do Fondo Galego de Garantía Agraria.
Consellería do Medio Rural — II. Autoridades e persoal — 16/01/2024

En virtude do establecido no artigo 26.2 do Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria, a persoa titular da dirección do Fogga é nomeada e separada por decreto do Consello da Xunta de Galicia entre as que teñan a condición de titular dun órgano de dirección da consellería competente en materia de medio rural.
Na súa virtude e conforme o establecido no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día quince de xaneiro de dous mil vinte e catro,
Que cese, por petición propia e con efectos do día 15 de xaneiro, Silvestre José Balseiros Guinarte como director xeral do Fondo Galego de Garantía Agraria agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 8/2024, do 15 de xaneiro, polo que se dispón que cese Silvestre José Balseiros Guinarte como director xeral de Gandaría, Agricultura e Industrias Agroalimentarias.
Consellería do Medio Rural — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día quince de xaneiro de dous mil vinte e catro,
Que cese, por petición propia e con efectos do día 15 de xaneiro, Silvestre José Balseiros Guinarte como director xeral de Gandaría, Agricultura e Industrias Agroalimentarias agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 7/2024, do 15 de xaneiro, polo que se dispón que cese Gabriel Alén Castro como delegado territorial da Xunta de Galicia en Ourense.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xaneiro de dous mil vinte e catro,
Que cese, por petición propia, e con efectos do día 15 de xaneiro, Gabriel Alén Castro como delegado territorial da Xunta de Galicia en Ourense, agradecéndolle os servizos prestados.
Santiago de Compostela, quince de xaneiro de dous mil vinte e catro